Ir-rappreżentanti tal-gvernijiet tal-istati membri llum ħatru tliet imħallfin fil-Qorti tal-Ġustizzja tal-Unjoni Ewropea. (Awstrija) inħatar bħala mħallef fil-Qorti tal-Ġustizzja mid-data tad-dħul fis-seħħ tad-deċiżjoni tal-lum sas-6 ta' Ottubru 2024. Il-ħatra tiegħu tiffinalizza t-tiġdid parzjali tal-2018 fir-rigward tal-kompożizzjoni tal-Qorti tal-Ġustizzja, fejn fis-6 ta' Ottubru 2018 skada l-mandat ta' 14-il imħallef u ħames avukati ġenerali. Is-Sinjura Tuula Pynnä s-Sinjura Ramona Frendo (Malta) ġew maħtura bħala mħallfin fil-Qorti Ġenerali. Il-mandat tas-Sinjura Pynnä ser ikun mill-1 ta' Settembru 2019 sal-31 ta' Awwissu 2022. Hija ser tibda l-ħidma tagħha fil-kuntest tat-tielet fażi tar-riforma tal-Qorti Ġenerali. Wara t-tlestija ta' dan l-aħħar stadju tar-riforma, il-Qorti Ġenerali ser tkun komposta minn żewġ imħallfin minn kull stat membru. Is-Sinjura Frendo ser tissostitwixxi lis-Sur Peter George Xuereb, li beda l-kariga tiegħu bħala mħallef fil-Qorti tal-Ġustizzja f'Ottubru 2018. Hija ġiet maħtura fil-Qorti Ġenerali mid-data tad-dħul fis-seħħ tad-deċiżjoni tal-lum għall-bqija tal-mandat li jintemm fil-31 ta' Awwissu 2019. Informazzjoni Ġenerali Il-Qorti tal-Ġustizzja tal-Unjoni Ewropea hija magħmula minn żewġ qrati: il-Qorti tal-Ġustizzja u l-Qorti Ġenerali. L-imħallfin u l-avukati ġenerali jinħatru bi qbil komuni mill-gvernijiet tal-istati membri wara konsultazzjoni ma' kumitat inkarigat li jagħti opinjoni dwar l-idoneità tal-kandidati prospettivi għat-twettiq tad-dmirijiet involuti. Huma jiġu magħżula minn fost persuni li ma jkunx hemm dubju dwar l-indipendenza tagħhom. Għal ħatra fil-Qorti tal-Ġustizzja, il-kandidati jrid ikollhom il-kwalifiki meħtieġa għal ħatra, fil-pajjiżi rispettivi tagħhom, għall-ogħla funzjonijiet ġudizzjarji, jew ikunu ġurikonsulti ta' kompetenza rikonoxxuta. Għal ħatra fil-Qorti Ġenerali, irid ikollhom il-kapaċità meħtieġa għal ħatra f'kariga ġudizzjarja għolja. Il-Qorti tal-Ġustizzja tal-Unjoni Ewropea: jinħatru ħdax-il imħallef (stqarrija għall-istampa, 01/02/2019) Il-Qorti tal-Ġustizzja tal-UE: il-Kunsill jadotta riforma tal-Qorti Ġenerali (stqarrija għall-istampa, 03/12/2015)